KOMISIJOS REGLAMENTAS (EB) Nr. 417/2006
2006 m. kovo 10 d.
papildantis Reglamento (EB) Nr. 2400/96 dėl tam tikrų pavadinimų įtraukimo į „Saugomų kilmės vietos nuorodų ir saugomų geografinių nuorodų registrą“ priedą (Pimiento Asado del Bierzo (SGN), Fico bianco del Cilento (SKVN), Melannurca Campana (SGN), Montes de Granada (SKVN), Huile d’olive de Nice (SKVN), Aceite de la Rioja (SKVN), Antequera (SKVN))
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1992 m. liepos 14 d. Tarybos reglamentą (EEB) Nr. 2081/92 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos (1), ypač į jo 6 straipsnio 3 ir 4 dalis,
kadangi:
(1)
Pagal Reglamento (EEB) Nr. 2081/92 6 straipsnio 2 dalį Italijos paraiška įregistruoti du pavadinimus: „Fico bianco del Cilento“ ir „Melannurca Campana“, Prancūzijos paraiška įregistruoti pavadinimą „Huile d’olive de Nice“, Ispanijos paraiška įregistruoti keturis pavadinimus: „Pimiento Asado del Bierzo“, „Montes de Granada“, „Aceite de la Rioja“ ir „Antequera“ buvo paskelbtos Europos Sąjungos oficialiajame leidinyje (2).
(2)
Jokio užprotestuojančio pareiškimo, kaip apibrėžta Reglamento (EEB) Nr. 2081/92 7 straipsnyje, Komisijai nebuvo pateikta, todėl šiuos pavadinimus reikia įrašyti į „Saugomų kilmės vietos nuorodų ir saugomų geografinių nuorodų registrą“,
PRIĖMĖ ŠĮ REGLAMENTĄ:
1 straipsnis
Komisijos reglamento (EB) Nr. 2400/96 (3) priedas yra papildomas šio reglamento priede nurodytais pavadinimais.
2 straipsnis
Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2006 m. kovo 10 d.